สวัสดีค่ะ พอดีท้องได้7วีค แต่ยังไม่ได้ไปฝากครรภ์ค่ะ เพราะหนูติดอยู่ตรังแล้วบ้านเเฟนอยู่พัทลุงค่ะ หนูอยากถามว่าหนูสามารถไปฝากได้ไหมหรือต้องย้ายมาเข้าบ้านเเฟนก่อนค่ะ ปล. เวลาเราไปฝากครรภ์คุณจะถามตามวุฒิหรือตามที่เรียนค่ะ ขอบค่ะ
สวัสดีค่ะ การฝากครรภ์นั้น ควรเลือกโรงพยาบาลที่ใกล้ ที่สามารถเดินไปฝากครรภ์ตามกำหนดนัดได้สะดวก และสามารถที่จะเดินทางไปคลอดได้สะดวกเช่นกันค่ะ แต่หากต้องการใช้สิทธิการรักษาตามหลักประกันสุขภาพแห่งชาติ(หรือ 30 บาทรักษาทุกโรคในชื่อสมัยก่อน) เพื่อไม่ต้องเสียค่าใช้จ่ายใดๆ ก็ต้องไปฝากครรภ์ยังโรงพยาบาลที่ได้ขึ้นสิทธิไว้ค่ะ ซึ่งส่วนใหญ่ก็จะเป็นโรงพยาบาลตามที่อยู่ในทะเบียนบ้านค่ะ หรือหากไม่แน่ใจ อาจลองตรวจสอบได้ตามlink webนี้ค่ะแต่หากเป็นสิทธิประกันสังคม ก็ต้องไปฝากยังโรงพยาบาลที่เราได้เลือกไว้ค่ะเวลาไปโรงพยาบาล ทางโรงพยาบาลก็จะให้กรอกประวัติโดยทั่วไปต่างๆ ที่สำคัญคือ ชื่อ สกุล ที่อยู่ เบอร์โทรศัพท์ อาชีพ โรคประจำตัว การเจ็บป่วยในอดีต และการแพ้ยา ส่วนระดับการศึกษา ก็อาจให้กรอกหรือไม่ก็ได้ค่ะ หรือหากไม่สะดวกที่จะให้ข้อมูล ก็ไม่จำเป็นต้องให้รายละเอียดค่ะส่วนการฝากครรภ์ ประวัติที่สำคัญที่แพทย์จะซักถาม คือประวัติการมีประจำเดือนครั้งสุดท้าย ประวัติการตั้งครรภ์และการคลอดครั้งก่อน (หากมี) โรคประจำตัว การเจ็บป่วยในอดีต ยาที่ทานประจำ การแพ้ยา และอาการผิดปกติต่างๆ ค่ะ